Busch
        
         (slekt fra Tyskland)
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Busch er en norsk slekt, opprinnelig fra Tyskland, kan føres tilbake til Hans Busch (1690-årene–1748), som nevnes første gang i Rostock i 1720.
Av Hans Buschs 9 barn var sønnen Andreas Jochim Busch (1722–1792) skipper, bosatt i Rostock, Johan Jacob Thomas Busch (1731–1793) kjøpmann i Bergen, Ernst Jürgen Busch (1737–1791) skipper og kjøpmann i Bergen. Den førstnevnte hadde 11 barn, deriblant Friedrich Christoffer Heinrich Busch (1774–1826), som først var gullsmed, senere kjøpmann i Risør. Dennes sønn Peter Joachim Busch (1813–1905) var skipsfører og skipsreder samme sted og hadde 10 barn.Av etterslekten kan nevnes fetterne Christian Bernhard Busch (1882–1970) og Peter Joachim Busch (1874–1959) og dennes sønn Anthon Carl Busch (1900–1984), alle høyesterettsadvokater i Oslo, samt ambassadør Rolf Trygve Busch (1920–2016) og dennes nevø, riksadvokat Tor-Aksel Busch (født 1950). Les mer i Store norske leksikon Busch – slekt fra Haderslev